Lav et referat af nedenstående tekst:

Tekst:
Skal man fortsætte med opførelsen af et russisk teaterstykke, når kulturlivet på stribe boykotter samarbejder med Rusland? Det spørgsmål har Vendsyssel Teaters direktør stillet sig selv. - Vi er naturligvis meget påvirkede af situationen i Ukraine og føler med det angrebne folk, siger teaterdirektør Lars Sennels. Håber på nuancer Modsat Aalborg Teater, der for nylig droppede den planlagte forestilling 'Ivanov' opført af den russiske instruktør Yuri Butusov, fortsætter Vendsyssel Teater med opsætningen af 'Onkel Vanja'. Teaterdirektør Lars Sennels understreger, at man har gjort sig mange grundige overvejelser om netop det. - Vores forestilling fortæller netop historien om, hvad der sker, når mennesker ikke kan komme igennem til magthaverne. Det her er jo virkelig et opgør med magthaverne, og derfor synes vi, det er vigtigt teater, siger han. Til forskel fra Aalborg Teater er der ingen russiske instruktører eller skuespillere tilknyttet stykket på teatret i Hjørring. Rusland får intet Kulturminister Ane Halsboe-Jørgensen (S) har tidligere opfordret offentlige institutioner til at stoppe alt samarbejde med russiske artister. Vendsyssel Teater samarbejder ikke med russiske artister, og man har derfor valgt at fortsætte med opsætningen. - Vi opfatter det som relevant klassikerteater til tiden. For vi har et Rusland, der i mange år er blevet styret af diktatorer, og den her forestilling er faktisk en kommentar til dét, siger Lars Sennels. Der er en hel række sanktioner mod Rusland fra Vesten i øjeblikket, men Lars Sennels understreger, at der ikke er nogen russere, "der får noget ud af deres forestilling". - Der har været eksempler på russiske instruktører og sangere, mens vores ældgamle teaterstykke ikke engang har en rettighed længere. Havde vi haft fire russiske skuespillere med, er jeg ret sikker på, at vi ikke havde opført stykket, siger han. 'Onkel Vanja' har efter flere corona-forsinkelser premiere 2. marts. Stykket kan ses frem til 19. marts.

Referat:
Vendsyssel Teater fortsætter opsætningen af det russiske teaterstykke 'Onkel Vanja'. De går dermed mod strømmen i det nordjyske kulturliv.